Við setrið eru einnig stundaðir rannsóknir á bókmenntum og listum og þar hafa enn fremur verið unnin verkefni í landfræði , jöklafræði og þjóðfræði . Rannsóknarsetrið hefur unnið að fjölmörgum samstarfsverkefnum með Þórbergssetri á Hala í Suðursveit og Kirkjubæjarstofu á Kirkjubæjarklaustri . Forstöðumaður rannsóknasetursins er dr. Þorvarður Árnason , umhverfis - og náttúrufræðingur . Aðrir fastráðnir starfsmenn eru Soffía Auður Birgisdóttir , cand. mag. , bókmenntafræðingur og sérfræðingur við setrið , og Sandra Björg Stefánsdóttir , BA , ferðamálafræðingur og verkefnastjóri . Auk þeirra starfa að jafnaði 1 - 2 lausráðnir starfsmenn hjá setrinu og einnig vinnur töluverður fjöldi framhaldsnema að verkefnum sem tengjast setrinu eða sérfræðingum þess . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .